Source: http://poker.deluxe.hu/20090403/magyar_itelet_kozelit_europahoz
Timestamp: 2019-09-18 09:48:41+00:00

Document:
Magyar ítélet közelít Európához | DELUXE PÓKER DELUXE PÓKER
Magyar ítélet közelít Európához
A szabályozás és a szabad játék közti oda-vissza elmozdulásokra Magyarországon is sok példa van az online játékkal kapcsolatban. Egy új ítélet tisztázza a hirdetések helyzetét.
Valószínűleg a hazai szerencsejátékkal foglalkozó vállalat védelme volt a fő indoka annak, hogy több magyarországi hatóság igyekezett fellépni az online játékok és szerencsjeátékok (köztük az online pókertermek) magyarországi hirdetéseinek korlátozásáért.
Bár ezek hirdetése a szerencsejáték törvény 1991-es elfogadása óta tulajdonképpen tilos Magyarországon, a törvény semmilyen szankcióval nem fenyegette a tiltást megszegőket.
Mivel azonban a magyar játékosokat is váró online termek szinte kivétel nélkül az Európai Unióban működnek, a kezdetektől fogva világos volt, ha a magyar hatóságok megpróbálnák ezek hirdetéseit vagy működését máshogyan korlátozni, azzal az EU alapszabadságait sértenék.
Guruló hirdetés
Szakmai blog, a "Sógorom, a zugügyvéd" számol be a Fővárosi Bíróság március 24-ei ítéletéről, ami az online termek igazát látszik megerősíteni. Tőlük idézzük:
"A Fővárosi Bíróság 2009. március 24-én kelt ítéletében kimondta, hogy a közösségi jogba, az Európai Uniót megalapító szerződésbe ütközik, és így nem alkalmazható a magyar jognak az a rendelkezése, amely tiltotta a külföldi szerencsejáték-szolgáltatók magyarországi hirdetéseit. A bíróság hatályon kívül helyezte a Nemzeti Fogyasztóvédelmi Hatóság (NFH) azon határozatát, amelyben az NFH ezen előírás megsértése miatt bírságot szabott ki az Index.hu Zrt. ellen.
Az NFH eljárása azért indult, mert az Index.hu közzétette a bwin és a sportingbet hirdetéseit. Az NFH által kiszabott bírság alapja a gazdasági reklámtevékenységről szóló 1997. évi LVIII. törvény akkor hatályos 6. § (5) bekezdése volt, mely szerint "Tilos közzétenni olyan reklámot, amely külföldön szervezett szerencsejátékhoz vagy ajándéksorsoláshoz kapcsolódik." A bírságot kiszabó határozatot a másodfokú hatóság is jóváhagyta, ezért az Index.hu pert indított a határozat bírósági felülvizsgálata érdekében.
A keresetlevélben az Index.hu jogi képviselője az Európai Bíróság esetjogára is alapozva mutatta be, hogy a magyar jog kérdéses rendelkezése miért sérti a közösségi jogot, és így miért nem alkalmazható.
"Nálunk a játékosok olyan gyengék, hogy nekünk járna a bónusz"
Az eljáró bíróság - teljes mértékben elfogadva a keresetlevélben kifejtett álláspontot - kimondta, hogy ez a rendelkezés a szolgáltatásnyújtás szabadságának a közösségi jog alapján nem elfogadható korlátozását jelenti. A bíróság megállapította: a bemutatott európai bírósági esetjog kétségtelenné teszi, hogy a közösségi jog tiltja az ilyen típusú reklámkorlátozást, amely a határokon átnyúló szolgáltatásnyújtás technikai jellegű korlátozását jelenti. Egy ilyen jogszabályi rendelkezés nem alkalmazható a magyar jogban, és e rendelkezés alapján nem szabható ki bírság. Így a bíróság hatályon kívül helyezte a kérdéses, bírságot kiszabó határozatot. A bíróság hangsúlyozta: nemcsak a bíróságoknak, hanem az eljáró közigazgatási szerveknek is kötelességük az Európai Unió jogának figyelembe vétele és érvényesítése. Az ítélet jogerős."
Ez pedig kétségtelenül itthon is nagy lépés afelé, hogy a játékosok szabadon dönthessenek, hol szeretnének játszani.
Lúzer pókeres a Filmszemlén
Komolyan veszik a korhatárt
Mégis lesz valami Amerikában?
heikito 2018. október 01. hétfő, 19:22
fifabol 2018. október 01. hétfő, 09:45
bedebah 2018. május 30. szerda, 08:51
http://www.pokerbetplace88.com
http://www.judikartuonline.co
http://www.judisakongonline.co
http://www.agensakong.co
http://www.daftarjudisakong.org
http://www.samgongonline.co

References: Bíróság 
 Bíróság 
 bíróság 
 Bíróság 
 bíróság 
 bíróság 
 bíróság 
 bíróság